Skrajā dzelzene

'
Skrajā dzelzene''' (Centaurea diffusa'') ir augu suga kurvjziežu dzimtas dzelzeņu ģintī. Savvaļā tā sastopama Eiropas dienvidaustrumos un Rietumāzijā. Skrajā dzelzene ievazāta arī Latvijas teritorijā un ir reti sastopama Rīgā un Daugavpilī. Atsevišķi eksemplāri un nelielas grupas sastopamas dzelzceļu uzbērumos, sausās un smilšainās nezālienēs.

 Morfoloģija 
Skrajā dzelzene ir viengadīgs 20-90 cm augsts lakstaugs ar stāvu un ļoti zarainu stublāju, kurš klāts ar raupjiem matiņiem. Viss augs pelēcīgs. Tā lapas ir 2—5 cm garas un 0.3-1 cm platas, vienkārt vai divkārt dalītas šaurās plūksnās, un pašas augšējās lapas ir veselas.

Ziedi veido 1—2 cm garus un 0,3-0,5 cm platus kurvīšus. Vienam augam raksturīgi ļoti daudzi ziedi, kas izvietoti pa vienam zaru galā. Vīkala lapas jumstiņveidīgas, bāli zaļas, galā ar cietu un asu līdz 0,5 cm dzeloni un vēl sānos ar dažām asām smailītēm. Ziedi parasti balti, taču tiem var būt blāvi zilgana, blāvi violeta vai blāvi dzeltenīga nokrāsa. Auglis ir kails sēklenis bez matkausa.

Zied no augusta līdz oktobrim.

 Atsauces 

 Ārējās saites 

Kategorija:Dzelzenes
Kategorija:Latvijas flora